ཚེས་བཅུ་བཞི་ཉིན་ནས་སྨོན་ལམ་སོགས་ལ་དགོན་སྡེ་ཁག་ཏུ་འགྲོ་བ་མང་ཞིང་།ཚེས་བཅོ་ལྔའི་ཉིན་ལྷ་ཁང་དང་དགོན་སྡེ་སོགས་ལ་སོང་སྟེ།ལྷ་རྣམས་ལ་སྙན་ཤལ་འཐེན་པ་དང་མཆོད་མེ་འཇོག་པ།བསང་གཏོང་བ།དར་ལྕོག་འཐེན་པ་སོགས་བྱས་ཏེ།ལོ་གཅིག་གི་ནང་དུ་མི་ལ་ནད་ཚ་མེད་པ་དང་ཕྱུགས་ལ་གོད་ཀ་སོགས་མི་ཡོང་བའི་སྐྱབས་བཅོལ་དང་སྨོན་འདུན་ཞུ་བ་ཡིན།དེ་མིན་ཚེས་བཅོ་ལྔ་ནི་ལོ་སར་གྱི་ཆེས་མཇུག་མཐའི་ཉིན་ཡིན་སྟབས།ཁྱིམ་མི་ཚང་མ་ལྷན་དུ་འཛོམས་ཏེ་ཇ་ཆང་གླུ་གར་སོགས་ལ་རོལ་ནས་ལོ་སར་སྐྱེལ་བའི་དུས་ཆེན་ཞིག་ཀྱང་ཡིན་པས།ཕན་ཚུན་གྱིས་དགའ་བའི་གླུ་དང་སྐྱིད་པའི་གཏམ་བཤད་དེ་ལོ་དེའི་ལོ་སར་དུས་ཆེན་ནམ་ལོ་སར་གཏོང་བའི་སྐབས་དེ་སང་ལོ་ཐོན་རག་བར་མཚམས་འཇོག་པའོ།།